b'\n_START_ARTICLE_\nSinclair ZX81\n_START_SECTION_\nApib\xc5\xabdinimas\n_START_PARAGRAPH_\nZX81 naudojo NEC kompanijos su Zilog Z80 suderinam\xc4\x85 procesori\xc5\xb3, veikiant\xc4\xaf 3,25 MHz da\xc5\xbeniu. Palyginus su ZX80, supaprast\xc4\x97jo motinin\xc4\x97s plok\xc5\xa1t\xc4\x97s dizainas, skaitomoji atmintis (ROM) i\xc5\xa1augo iki 8 KB, Sinclair BASIC \xc4\xafgijo galimyb\xc4\x99 atlikti aritmetinius veiksmus su slankiojo kablelio skai\xc4\x8diais._NEWLINE_Sistema kainavo apie 70\xc2\xa3 JK arba apie 100$ JAV ir tur\xc4\x97jo 1 kB (1024 baitus) operatyviosios atminties. \xc5\xa0i atmintis buvo naudojama laikyti visus sistemos kintamuosius, ekrano vaizd\xc4\x85 bei programos ar kitus duomenis. D\xc4\x97l \xc5\xa1ios prie\xc5\xbeasties programuojant teko taupyti naudojam\xc4\x85 atmint\xc4\xaf. I\xc5\xa1vedimas \xc4\xaf ekran\xc4\x85 buvo tik tekstiniu re\xc5\xbeimu, ta\xc4\x8diau su PLOT komanda buvo \xc4\xafmanoma kurti blokin\xc4\x99 64x48 pikseli\xc5\xb3 grafik\xc4\x85. Tr\xc5\xabkstant vietos, buvo suma\xc5\xbeinamas i\xc5\xa1vedam\xc5\xb3 eilu\xc4\x8di\xc5\xb3 skai\xc4\x8dius._NEWLINE_V\xc4\x97liau buvo si\xc5\xablomi operatyvios atminties prapl\xc4\x97timo moduliai (16, 32 ir 64 KB).'